CELEX: 22016D1285
Language: hr
Date: 2015-04-30 00:00:00
Title: Odluka Zajedničkog odbora EGP-a br. 102/2015 od 30. travnja 2015. o izmjeni Priloga X. (Usluge općenito) Sporazumu o EGP-u i Protokola 31. (o suradnji u posebnim područjima izvan četiriju sloboda) uz Sporazum o EGP-u [2016/1285]

4.8.2016   
               
               
                  HR
               
               
                  Službeni list Europske unije
               
               
                  L 211/55
               
            ODLUKA ZAJEDNIČKOG ODBORA EGP-a
      br. 102/2015
      od 30. travnja 2015.
      o izmjeni Priloga X. (Usluge općenito) Sporazumu o EGP-u i Protokola 31. (o suradnji u posebnim područjima izvan četiriju sloboda) uz Sporazum o EGP-u [2016/1285]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:
      
                  (1)
               
               
                  Uredba (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ (1) treba se uključiti u Sporazum o EGP-u.
               
            
                  (2)
               
               
                  Uredbom (EU) br. 1024/2012 stavlja se izvan snage Odluka Komisije 2008/49/EZ (2) koja je uključena u Sporazum o EGP-u te bi stoga upućivanje na Odluku 2008/49/EZ trebalo izbrisati iz Sporazuma o EGP-u.
               
            
                  (3)
               
               
                  Prilog X. Sporazumu o EGP-u i Protokol 31. uz Sporazum o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 2.d (Provedbena odluka Komisije 2014/287/EU) Priloga X. Sporazumu o EGP-u umeće se sljedeće:
      
         
                     „3.
                  
                  
                     
                        32012 R 1024: Uredba (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ (SL L 316, 14.11.2012., str. 1.).
                     Za potrebe ovog Sporazuma odredbe Uredbe tumače se uz sljedeće prilagodbe:
                     
                                 (a)
                              
                              
                                 Riječi ‚članak 26. stavak 2. Ugovora o funkcioniranju Europske unije (UFEU)‘ i ‚članak 26. stavak 2. UFEU-a‘ tumače se kao ‚članak 1. stavak 2. točke od (a) do (d) Sporazuma o EGP-u‘.
                              
                           
                                 (b)
                              
                              
                                 Riječi ‚akti Unije‘ tumače se kao ‚akti Unije uključeni u Sporazum o EGP-u‘.”
                              
                           
               
      Članak 2.
      Briše se tekst druge alineje (Odluka Komisije 2008/49/EZ) članka 17. stavka 6. točke (b) Protokola 31. uz Sporazum o EGP-u.
      Članak 3.
      Vjerodostojni su tekstovi Uredbe (EU) br. 1024/2012 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 4.
      Ova Odluka stupa na snagu 1. svibnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*).
      Članak 5.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 30. travnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 316, 14.11.2012., str. 1.
      
      
         (2)  SL L 13, 16.1.2008., str. 18.
      
      
         (*)  Ustavni su zahtjevi navedeni.